שיחה:פסולי גיוס

message: אני שונא לבצע מחיקות, אבל:
*הרבה מהערך כתוב בצורה לא אנציקלופדיסטית. 
*רוב המידע בערך נמצא בצורה טובה יותר בערך פרופיל 21, במיוחד האמור לגבי הסעיף של השפעת הפרופיל על החיים באזרחות.
*אותי מעניין לדעת על אילו בעיות רפואיות הצבא לא מגייס, הפיסקה הזאת ריקה מאוד.
*עד כמה שידוע לי הצבא גם נמנע לגייס אנשים בעלי תיק פלילי, גם את זה צריך לציין.
*מה לגבי חרדים וערבים: הם פסולים או משתמטים או כל התשובות לא נכונות?
טוקיוני 16:52, 23 בנובמבר 2007 (IST)
replies: text: אני מסכים עם המסקנה שיש למחוק, זו כפילות מיותרת עם פרופיל 21 והימנעות מגיוס (יש מי שמשטמט בכך שהוא דואג להיות פסול גיוס).

text: לגבי הסיבות הרפואיות לאי גיוס: ספר הפרופילים מסווג וגם מתעדכן מידי פעם, כך שאי אפשר להיעזר בו.

text: לגבי חרדים: יש בהם פסולי גיוס כמו בכל אוכלוסייה, האחרים מקבלים דחייה לפי כללי "תורתו אומנותו" (יצויין שחלק ניכר מתגייסים בסופו של דבר).

text: לגבי ערבים: למיטב ידיעתי הצבא פשוט לא מזמן אותם ללשכת הגיוס.

text: ‏DGtal‏ 18:55, 24 בנובמבר 2007 (IST)
הערך לוקה, אבל חשוב. יש נקודות שלא חופפות בינו לבין פרופיל 21, בעיקר בנושא הבריאותי-פיזי וקבוצות ומיעוטים. --‏The-Q • שיחה‏ 04:11, 26 בנובמבר 2007 (IST)
בתור מישהו ששירת במנהל גיוס אני חייב לציין שיש עוד אוכלוסיות רבות שאינן חייבות בשירות צבאי שאינן מוזכרות בערך או בדף שיחה זה (לדוגמא נשים נשואות - ראו מקרה בר רפאלי, עולים מעל גיל מסוים ועוד). עוד רציתי לציין שהשם "פסול גיוס" צורם בעיני. אין דבר פסול במי שעלה לארץ בגיל 40 ואינו חייב בשרות צבאי.
לעניין מחיקת הערך מדובר ב"קצרמר לשכתוב" שאין לו מקום. בכל מקרה אני ממליץ לכתוב על הנושא במסגרת רחבה יותר - חוק שרות בטחון. ‏עדיאל‏ 07:43, 29 בנובמבר 2007 (IST)

text: איך הצבא קורא לכל האנשים שאותם הוא נמנע מלגייס? למה שלא תרחיב אתה את הערך? טוקיוני 13:17, 29 בנובמבר 2007 (IST)
replies: text: :לפני כמה שנים הייתי מרחיב את הערך, אולם בשנים האחרונות תדירות ומשך המילואים שלי ירדו בצורה משמעותית, כך שאינני מסוגל כרגע לכתוב ערך כמו שצריך. ‏עדיאל‏ 14:45, 29 בנובמבר 2007 (IST)
replies: text: ::אני עוד עושה מילואים אבל הערך הזה אינו ראוי להרחבה כי המושג "פסול גיוס" פשוט אינו קיים - לא בחוק ולא בפרקטיקה הצבאית. זו המצאה, כנראה של קבוצת אינטרס מסוימת ואולי אפילו זה לא. PRRP 14:47, 29 בנובמבר 2007 (IST)
replies: text: :::לא שנורא חשוב לי הערך, אבל בין אם קוראים לזה 'פסול גיוס' ובין אם יש לזה שם אחר, העובדה היא שקיימים קבוצות רבות שאותם הצבא נמנע לגייס, וצריך לתת לכך שם ותשומת לב.  אם יש לזה שם אחר, אנא העבר את הערך לשם המתאים.  טוקיוני 17:31, 29 בנובמבר 2007 (IST)
replies: text: ::::הצעת פשרה - להעביר את הערך כתת-נושא תחת ערך מורחב על "חוק שירות בטחון" אשר מגדיר את מי יש לגייס על פי חוק ומי הם פסולי הגיוס. ברק 17:37, 29 בנובמבר 2007 (IST)
replies: text: :::::אני מסכים שצריך להיות ערך על חוק שרות בטחון, צריך גם להיות ערך על התופעה החברתית של הימנעות מגיוס. הערך הנוכחי אינו זה ואינו זה. הוא מכיל מידע חלקי ביותר. עדיף למחוק ולהתחיל מחדש. ‏עדיאל‏ 18:07, 29 בנובמבר 2007 (IST)
replies: text: ::::::זהו ערך חשוב מאד, אבל הוא (אולי) לא תחת שמו הנכון, ו(בטוח) כתוב בצורה נוראית. אני מסכים עם יוני שצריך לשכתב אותו ולערוך אותו. אני מציע לא למחוק אותו, כי עדיין הוא מהווה בסיס - ירצה המרחיב למחוק ולהתחיל מן ההתחלה, הוא מוזמן, ירצה להסתמך על הכתוב, כדאי שתהיה לו האופציה. על כן אני מציע להשאיר את תבנית השכתוב, ולחפש אדם שיוכל לכתוב את הערך מחדש. כדאי גם להתחשב בדף השיחה הזה ובכל הדברים המעניינים והמחכימים שנאמרו בו. בברכה, נינצ'ה - שיחה - בואו לקרוא ולערוך! 13:09, 3 בדצמבר 2007 (IST)

text: ::::::במסגרת תוכניותיי לכתיבת ערכים בזמן הקרוב ובהתחשב בעומס העבודה שנוצר אצלי לא אוכל לכתוב את הערכים המבוקשים אבל אני מוכן לתת הסבר כללי למי שמתכוון לעשות זאת. הדבר החשוב ביותר הוא ההבחנה בין אדם שכשר לשירות ואדם שאינו כשר לשירות. הכלל הוא שמי שכשר לשירות ונמצא בטווח גילאים מסויים - הצבא רשאי לגייסו. פרופיל 21 וכל הנושאים שנדונים בערך שבמחלוקת הם מקרים שבהם האדם אינו כשר לשירות (גם פרופיל 24 נכנס כאן למרות שזו אי כשרות זמנית). בהנחה שעברנו את המשוכה הזו יש שני דברים שצריך לשים אליהם לב. ראשית, לכלל יש חריגים בדמותם של הסדרים סטטוטוריים לקבוצות מיוחדות. לנשים יש פטורים מיוחדים מטעמי נישואין, לידה, הורות והצהרה על הווי משפחתי דתי. במקביל יש הסדרים של דחיית שירות שמהווים - דה פקטו - סוג של פטור - כמו בעניינם של תלמידי הישיבות שמוסדר בחוק טל. שנית, גם אם אדם כשר לשירות ונמצא בטווח הגילאים הרלוונטי ולא מתקיימים לגביו הסייגים הסטטוטוריים המיוחדים - הצבא - כפי שהסברתי לעיל - לא חייב לגייסו. לצבא יש שיקול דעת. לתוך שיקול הדעת הזה נכנסות כמה קבוצות. בין היתר, בעלי רקורד פלילי, אנשים מקבוצות איכות נמוכות וערבים-מוסלמים שאינם בדואים. אני מקווה שההסבר הזה מניח תשתית מספקת למי שמתעתד לעשות סדר בבלאגן. PRRP 00:06, 30 בנובמבר 2007 (IST)
thread_title: חסר בערך